ต่อมทอลซินบวมข้างนึง แล้วก็เป็นแผลที่โคนลิ้นและริมฝีปากตุ่ยฝั่งเดียวกับทอลซินที่บวม มันเกี่ยวข้องกันมั้ยครับ
สวัสดีค่ะ ต่อมทอนซิลบวมอาจเกิดจากการมีการอักเสบหรือติดเชื้อของต่อมทอนซิล หรือมีหนอง หรือนิ่วที่ต่อมทอนซิลส่วนแผลที่บริเวณโคนลิ้นนั้นอาจเกิดจากแผลร้อนใน ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน การใช้ยาสีฟันและน้ำยาบ้วนปากที่มีฤทธิ์ระคายเคืองมาก การติดเชื้อไวรัส เชื้อรา หรือเชื้อแบคทีเรีย เป็นต้น ไม่ได้สัมพันธ์กับต่อมทอนซิลบวมโดยตรงหากปวดมาก สามารถรับประทานยาแก้ปวด ดื่มน้ำมากๆ พักผ่อน รับประทานอาหารอ่อนๆได้ ควรพบแพทย์เพื่อให้ได้การวินิจฉัยที่แน่นอน เพราะหากมีการติดเชื้อ ควรได้รับยาฆ่าเชื้อร่วมด้วยหากแผลลุกลามมากขึ้น ปวด บวมมาก มีหนองไหล มีไข้ อาจมีการติดเชื้อที่รุนแรง ควรรีบไปพบแพทย์